તેમણે વધુ કહ્યું હતું કે, ‘એવો પણ સમય હતો કે જ્યારે પુરુષો મને કિસ કરવાની કોશિશ કરતા હતા અને હું ઇન્કાર કરતી રહેતી હતી. એ પછી એક ઘટના બની હતી કે જ્યારે મારા ફ્રેન્ડ સરયુ દોશી દ્વારા હોસ્ટ કરવામાં આવેલી એક ઇવનિંગ પાર્ટી બાદ એક કેન્દ્રિય મંત્રીએ તેની કારમાં મને ડ્રોપ કરવાની ઓફર આપી હતી. રસ્તામાં તેમણે મારા સુધી એક ચિટ પસાર કરી હતી કે જેમાં લખવામાં આવ્યું હતું કે, ‘મને તારી સાથે રાત વિતાવવાનું ગમશે.' હું સ્તબ્ધ થઈ ગઈ હતી અને મેં ના પાડી દીધી હતી. મારા ઘર પાસે પહોંચતાં હું કારમાંથી નીકળી રહી હતી ત્યારે તેમણે મને નમ્રતાથી પૂછ્યું હતું કે, ‘શું મને એ ચિટ પાછી મળશે?' એટલે મારી પણ મીટૂ મોમેન્ટ્સ રહી છે. જોકે, હવે એ મંત્રીનું નામ જણાવવાનો કોઈ અર્થ નથી. કેમ કે, તેઓ અત્યારે હયાત નથી.